[pic] | KOMISIJA EVROPSKIH SKUPNOSTI |

Bruselj, 19.11.2008

COM(2008) 785 konč.

2007/0187 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju predloga Direktive Evropskega parlamenta in Sveta o spremembi Direktive Sveta 80/181/EGS o približevanju zakonodaje držav članic, ki se nanašajo na merske enote

2007/0187 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju predloga Direktive Evropskega parlamenta in Sveta o spremembi Direktive Sveta 80/181/EGS o približevanju zakonodaje držav članic, ki se nanašajo na merske enote

1. OZADJE

Datum predložitve predloga EP in Svetu (dokument COM(2007) 510 – 2007/0187 (COD): | 10. september 2007 |

Datum mnenja Evropskega ekonomsko-socialnega odbora: | 12. december 2007 |

Datum mnenja Evropskega parlamenta, prva obravnava: | 29. november 2007 |

Datum predložitve spremenjenega predloga: | se ne uporablja |

Datum političnega dogovora (Svet za kmetijstvo, točka A): | 15. 7. 2008 |

Datum sprejetja skupnega stališča (Svet): | 18. 11. 2008 |

2. CILJ PREDLOGA KOMISIJE

Direktiva 80/181/EGS je v Evropski uniji uskladila zakonske merske enote za izražanje količin v skladu z „Mednarodnim sistemom enot“ (SI), ki ga je sprejela Generalna konferenca za uteži in mere, ki je bila ustanovljena z Metrsko konvencijo, podpisano v Parizu 20. maja 1875.

Direktiva zagotavlja skupen pristop na podlagi člena 95 Pogodbe ES, s čimer odpravlja trgovinske ovire na notranjem trgu, ker so merske enote v skladu z mednarodnimi standardi.

Predlagana sprememba Direktive 80/181/EGS namerava nadaljevati s sedanjo prakso z:

- omogočanjem uporabe dodatnih navedb za nedoločen čas. To bo zagotovilo stalno uporabo sedanje prakse in omogočilo nadaljevanje prožnosti glede nemetričnih enot, kadar metrične enote ne obstajajo, npr. binarne enote v računalništvu (biti, bajti);

- vključevanjem nove enote SI za katalitično aktivnost („katal“), ki jo je sprejela Generalna konferenca za uteži in mere;

- omogočanjem Združenemu kraljestvu in Irski, da nadaljujeta z omejenimi izjemami za pinto, miljo in unčo, upoštevajoč odsotnost vpliva teh izjem na čezmejno trgovino in načelo subsidiarnosti; vendar razveljavitvijo izjeme za uporabo akra za vpis v zemljiško knjigo, ki se več ne uporablja;

- razjasnitvijo področja uporabe Direktive, da bi bila popolnoma usklajena z obstoječimi pogodbami, tako da ne bi več omenjala posebnih področij uporabe Direktive.

3. PRIPOMBE NA SKUPNO STALIŠČE

3.1 Splošne pripombe na skupno stališče

Svet je podprl predlog Komisije pod pogojem, da so vnesene številne tehnične spremembe, ki odražajo razvoj mednarodnih standardov, ki zadevajo merske enote, ter se uvede klavzula o poročanju in morebiti potrebnem pregledu po desetih letih.

3.2 Spremembe Evropskega parlamenta, ki so v celoti, delno ali načelno vključene v spremenjeni predlog ter v celoti, delno ali načelno vključene v skupno stališče

Evropski parlament ni vložil sprememb.

3.3 Spremembe Evropskega parlamenta, ki niso vključene v spremenjeni predlog niti v skupno stališče

Evropski parlament ni vložil sprememb.

3.4 Spremembe prvotnega predloga, ki jih je Komisija vnesla v spremenjeni predlog in so vključene v skupno stališče

Noben spremenjeni predlog ni bil predložen.

3.5 Druge dopolnitve, ki jih je Svet vključil v skupno stališče, glede na prvotni predlog

V skupnem stališču so bile naslednje točke vključene v prvotni predlog. Te so predvsem tehnične narave.

Črtati besedo „neomejeno“ v uvodni izjavi 3.

Spremeniti „bi“ v „bi lahko“ v uvodni izjavi 4 in preštevilčiti v uvodno izjavo 6.

Preštevilčiti uvodne izjave 5,6 in 7 v uvodne izjave 8,10 in 12, v tem zaporedju.

Dodati uvodno izjavo 7 in člen 1(5)(b), (c) in (d) za prilagoditev opredelitev „radian“ in „steradian“ ter ju vključiti v člen 1(5)e, s čimer bi bilo odraženo črtanje dodatnih navedb iz mednarodnega sistema SI v skladu z mednarodnim standardom, dogovorjenim leta 1995.

Dodati uvodno izjavo 9 in člen 1(5)(a) za posodobitev opredelitve kelvina v skladu z mednarodnim standardom, dogovorjenim leta 2007.

Dodati uvodno izjavo 11 in v prvem odstavku člena 2.1 črtati „in korelacijsko tabelo med navedenimi predpisi in to direktivo“, s čimer se razveljavi zahteva državam članicam, da zagotovijo korelacijske tabele. Za to spremembo velja izjava Komisije, glej točko 5 spodaj.

Dodati uvodno izjavo 4, s čimer se poudari pomen promoviranja sistema SI, in uvodno izjavo 5, da se izrazi zanimanje EU za odpiranje tretjih trgov samo za izdelke, označene v enotah SI. Obe uvodni izjavi utemeljujeta dodani člen 1(4) o klavzuli o poročanju in morebiti potrebnem pregledu, kar Komisija izvede najpozneje do leta 2019.

Preštevilčiti člene 1(4)(a), 1(4)(b) in 1(4)(c) v člene 1(5)(e), 1(5)(f) in 1(5)(g).

Člen 1(4)(a) (preštevilčen v člen 1(5)(e)) v celoti povzame Prilogo, poglavje I, točki 1.2.2 in 1.2.3 z edinima spremembama:

- spremeniti naslov točke 1.2.2 iz „Izpeljane enote SI“ v „Splošna pravila za izpeljane enote SI“;

- vstaviti v preglednici pod točko 1.2.3 dve novi vrstici za „radian“ in „steradian“ (glej točko zgoraj o dodajanju uvodne izjave 7) in prvotno predlagano vrstico za „katal“ na koncu.

4. SKLEP

Komisija podpira skupno stališče.

5. IZJAVA KOMISIJE

Kar zadeva zagotovitev korelacijske tabel s strani držav članic, je Komisija dala izjavo COREPER-ju 12. 12. 2007:

Izjava Komisije k uvodni izjavi 6a in členu 2.1

„Komisija opozarja na svoje stališče v zvezi z oblikovanjem korelacijskih tabel s strani držav članic, ki povezujejo ukrepe za prenos, ki so jih države članice sprejele, z Direktivo, kar je v interesu državljanov, boljše ureditve in preglednosti, ter v pomoč pri ugotavljanju skladnosti nacionalnih predpisov z določbami Skupnosti.

V tem primeru Komisija ne nasprotuje sporazumu na ravni Sveta, da bi se uspešno zaključil medinstitucionalni postopek o tej zadevi. Pričakuje pa, da bodo institucije to horizontalno zadevo obravnavale skupaj.“